Diari Oficial de la Generalitat Valenciana


Sumari del DOGV 5648, del 27-11-2007 (2007/14526)

RESOLUCIÓ de 19 de novembre de 2007, del Rectorat de la Universitat de València, per la qual es convoca la provisió pel sistema de lliure designació del lloc de treball número 1426, cap de la Unitat Tècnica.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5648

Data del DOGV
:   27-11-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14959


Data del document
:   19-11-2007

Organisme emissor
:   Universitat de València

Tipus de document
:   Resolució

Descriptors 

:   * professió administrativa
    * concurs administratiu
    * universitat

RESOLUCIÓ de 19 de novembre de 2007, del Rectorat de la Universitat de València, per la qual es convoca la provisió pel sistema de lliure designació del lloc de treball número 1426, cap de la Unitat Tècnica. [2007/14567]  
Atès que es troba vacant el lloc de treball número 1426, anomenat cap de la Unitat Tècnica, aquest Rectorat, fent ús de les competències que li atribueix l'article 20, en relació amb el 2.2 de la Llei Orgànica 6/2001, de 21 de desembre, d'Universitats; els articles 94.1.h i 191 dels Estatuts de la Universitat de València, i atenent també les condicions que per a aquest lloc figuren en la relació de llocs treball (RLT) i l'aplicació subsidiària dels articles 27 i següents del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal que comprèn l'àmbit d'aplicació de la Llei de la Funció Pública Valenciana, resol:  
Convocar mitjançant el sistema de lliure designació l'ocupació del lloc de treball que s'indica en aquesta convocatòria, d'acord amb les següents  
Bases  
Primera. Característiques del lloc de treball.   
Les característiques del lloc de treball que s'ofereix segons la RLT, son:  
Número del lloc: 1426.  
Denominació: cap de la Unitat Tècnica.  
Localització: Unitat Tècnica.  
Grup: A.  
Complement de destinació: 28.  
Complement específic: E050.  
Sistema de provisió: lliure designació obert a altres administracions públiques.  
Requisit formació específica: coneixement del valencià a nivell mitjà.  
Segona. Requisits dels aspirants  
2.1. Els aspirants han d'estar en possessió del títol de doctor, llicenciat, enginyer superior, arquitecte superior o títol equivalent.  
2.2. S'hi poden presentar els funcionaris i funcionàries de carrera del grup A d'administració especial, escala tècnica superior d'arquitectura d'aquesta Universitat, i els funcionaris i funcionàries de cossos o escales d'arquitectura de qualsevol altra administració pública.  
2.3. Els aspirants han de posseir el requisit de nivell mitjà de valencià, tal com s'indica en la base primera d'aquesta convocatòria, corresponent a les característiques del lloc de treball convocat.  
Tercera. Perfil del lloc de treball.  
3.1. Experiència d'almenys 10 anys en gestió i direcció d'unitats tècniques d'arquitectura de l'administració pública.  
3.2. Formació específica en direcció i gerència públiques.  
3.3. Experiència en gestió i direcció de projectes i obres d'arquitectura de l'administració pública, en general i en l'àmbit docent.  
3.4. Experiència en redacció de projectes i direcció d'obres d'arquitectura de l'administració pública, en general i en l'àmbit docent.  
3.5. Experiència en estudi i redacció de programes de necessitats d'espais administratius i/o docents per a l'administració pública.  
3.6. Experiència en supervisió de projectes d'obres d'arquitectura de l'administració pública, en general i en l'àmbit docent.  
3.7. Experiència en gestió, redacció de projectes i direcció d'obres de restauració i rehabilitació d'edificis patrimonials amb protecció BIC o catalogats.  
Quarta. Sol·licituds, lloc i termini de presentació.  
4.1. Les sol·licituds, segons el model que s'adjunta com a annex I d'aquesta convocatòria, han de ser presentades juntament amb el currículum que continga els mèrits dels aspirants, degudament justificats de forma documental, al Registre d'Entrada de la Gerència d'aquesta Universitat (av. Blasco Ibáñez núm. 13 46898 València) o pels procediments establerts a la Llei 30/1992, de 26 de novembre, de Règim Jurídic d'Administracions Públiques i del Procediment Administratiu Comú, en el termini de 20 dies hàbils a partir de l'endemà de la publicació d'aquesta convocatòria en el Diari Oficial de la Comunitat Valenciana.  
4.2. Per als participants que siguin funcionaris de carrera d'aquesta Universitat, aquella documentació que ja consta en el Registre de Personal del Servei de Recursos Humans de Personal d'Administració i Serveis (Servei RRHH (PAS))de la Universitat de València, tal com els certificats dels serveis prestats i del grau personal consolidat, s'adjuntaran d'ofici a les sol·licituds presentades.  
Cinquena. Comissió i funcionament.  
5.1. La comissió que realitzarà la selecció del lloc de treball convocat, serà nomenada pel rector de la Universitat de València.  
5.2. El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.3. Els noms dels seus components es faran públics abans que acabe el termini de presentació de sol·licituds al tauler d'anuncis de la Gerència (av. Blasco Ibáñez núm. 13, València) i a la pàgina web del Servei de RRHH (PAS): http://www.uv.es/~pas/.   
5.4. La comissió, podrà convocar, una vegada estudiades les sol·licituds i la documentació presentada, a tots el aspirants o els que considere necessari a la realització d'una entrevista.   
Sisena. Presa de possessió.  
6.1. Finalitzat el procés, la resolució final es farà pública al tauler d'anuncis del Rectorat de la Universitat de València i a la pàgina web del Servei de RRHH (PAS).  
6.2. En la resolució s'indicarà expressament la data de presa de possessió.  
6.3. Si el qui obtinga el lloc de treball convocat és d'un altra administració pública, podrà restar com a personal funcionari d'administració i serveis d'aquesta Universitat, conservant totes les situacions administratives previstes per la llei.  
Setena. Informació respecte de les dades recollides.  
7.1. Les dades subministrades per l'interessat o la interessada podran quedar incorporades en un fitxer automatitzat que constitueix la base de dades corresponent a aquest tipus de personal d'aquesta Universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
7.2. El fitxer quedarà sota la responsabilitat de la Secretaria General de la Universitat de València (av. Blasco Ibáñez núm. 13, de València).  
7.3. La informació obtinguda serà processada exclusivament per a la gestió de la base de dades d'aquest personal.  
7.4. Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.  
7.5. Els interessats o les interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de RRHH (PAS) de la Universitat de València (av. Blasco Ibáñez, núm. 13 nivell 1, de València).  
Vuitena. Recursos  
Contra aquesta resolució, que esgota la via administrativa, es pot interposar, potestativament, un recurs de reposició en el termini d'un mes a partir de l'endemà de la seua publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors des de l'endemà de la seua notificació.  
Així mateix l'administració, si escau, podrà revisar les resolucions del tribunal d'acord amb l'esmentada norma.  
València, 19 de novembre de 2007.- El rector p. d. (DOCV 16.05.06), la vicerectora d'Organització dels Serveis i PAS: Mª Enriqueta Vercher González.  
ANNEX I  
Sol·licitud   
A) Dades personals  
  
B) Dades professionals  
  
DEMANA:  
Ser admès a la convocatòria per a proveir, pel sistema de lliure designació, el lloc de treball núm. 1426, cap de la Unitat Tècnica, i declara que són certes les dades que figuren en aquest currículum, i assumeix en cas contrari les responsabilitats que poguessen derivar-se de les inexactituds que hi consten.  
Signatura,  
València, ...d...de 2007  
RECTORAT DE LA UNIVERSITAT DE VALÈNCIA  
ANEXO I  
Solicitud  
A) Datos personales  
  
B) Datos profesionales  
  
SOLICITA:  
Ser admitido en la convocatoria para proveer, por el sistema de libre designación, el puesto de trabajo número 1426, jefe/a de la Unitat Tècnica, y declara que son ciertos los datos que figuran en este currículo, y asume en caso contrario las responsabilidades que pudiesen derivarse de las inexactitudes que consten.   
Firma,   
Valencia, de de 2007  
RECTORAT DE LA UNIVERSITAT DE VALÈNCIA